เรื่องร้องเรียน: เนื่องจากในพื้นที่มีต้นไม้จำนวนหนึ่งซึ่งหน้านี้จะมีใบไม้ร่วงมากทั้งจากในพื้นที่เองและนอกพื้นที่ปลิวเข้ามา ทางเราทำการเก็บกวาดใบไม้ใส่ถุงดำและมัดปากถุงเพื่อนำไปทิ้งอย่างดี แต่ทางเจ้าหน้าที่เก็บขยะแจ้งว่าถ้าเป็นเศษใบไม้จะไม่เก็บให้ ไม่ทราบว่าจะให้จัดการปัญหานี้อย่างไรครับ
การดำเนินการของเจ้าหน้าที่: สำนักงานเขตประเวศ โดยฝ่ายรักษาความสะอาดฯ ได้ดำเนินการเรียบร้อย วันที่ 16 พฤษภาคม 2566 และขอเรียนแจ้งให้ทราบว่า หากมีกิ่งไม้ใบไม้ ให้โทรแจ้งฝ่ายรักษาความสะอาดฯ เพื่อดำเนินการจัดเก็บเป็นครั้งคราวไป
ความเห็นของผู้แจ้ง: เจ้าหน้าที่ใส่ใจในการแก้ปัญหาดีครับ แต่ปัญหาคือกระบวนการต่อจากเจ้าหน้าที่เก็บขยะ ที่ต้องไปมีปัญหากับโรงงานกำจัดขยะที่ไม่รับเศษใบไม้กิ่งไม้อยู่ดี อยากให้แก้ไขปัญหาแบบบูรณาการ ทั้งระบบ ในเรื่องการกำจัดขยะจำพวกเศษกิ่งไม้และใบไม้ครับ ขอบคุณครับ
พื้นที่: แขวงหนองบอน เขตประเวศ กรุงเทพมหานคร